title: 2006/18/EK: A Bizottság határozata ( 2006. január 16. ) a vállalkozáspolitikai csoport létrehozásáról szóló 2000/690/EK határozatnak az érvényességi idő meghosszabbítása tekintetében történő módosításáról

text:
               17.1.2006

               HU

               Az Európai Unió Hivatalos Lapja

               L 11/36

      A BIZOTTSÁG HATÁROZATA

   (2006. január 16.)
   a vállalkozáspolitikai csoport létrehozásáról szóló 2000/690/EK határozatnak az érvényességi idő meghosszabbítása tekintetében történő módosításáról
   (2006/18/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               A 2000/690/EK határozat (1) 6. cikkével megegyezően helyénvalónak tűnik, hogy a szakértő csoport „vállalkozáspolitikai csoport” akadálytalanul folytassa munkáját 2006-ban, az említett határozatban meghatározott keretek között.

               (2)

               A 2000/690/EK határozatot ezért ennek megfelelően módosítani kell,

         A KÖVETKEZŐKÉPPEN HATÁROZOTT:
   Egyetlen cikk
   A 2000/690/EK határozat 6. cikke második mondatának helyébe a következő szöveg lép: „2006. december 31-ig kell alkalmazni.”

      Kelt Brüsszelben, 2006. január 16-án.

            a Bizottság részéről

         Günter VERHEUGEN

            a Bizottság alelnöke

      (1)  HL L 285., 2000.11.10., 24. o. A 2003/247/EK határozattal (HL L 93., 2003.4.10., 27. o.) módosított határozat.


title: 2012/228/EU: A Tanács határozata ( 2012. április 24. ) az Európai Uniónak az EGT Vegyes Bizottságban az Európai Gazdasági Térségről szóló megállapodás XXI. mellékletének (Statisztika) módosítására vonatkozóan képviselendő álláspontjáról

text:
               28.4.2012

               HU

               Az Európai Unió Hivatalos Lapja

               L 116/5

         A TANÁCS HATÁROZATA
   (2012. április 24.)
   az Európai Uniónak az EGT Vegyes Bizottságban az Európai Gazdasági Térségről szóló megállapodás XXI. mellékletének (Statisztika) módosítására vonatkozóan képviselendő álláspontjáról
   (2012/228/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 338. cikke (1) bekezdésére és 218. cikke (9) bekezdésére,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikkének (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) XXI. melléklete tartalmazza a statisztikára vonatkozó rendelkezéseket és szabályokat.

               (2)

               Az európai környezeti-gazdasági számlákról szóló, 2011. július 6-i 691/2011/EU európai parlamenti és tanácsi rendeletet (3) bele kell foglalni a megállapodásba.

               (3)

               Izland tekintetében a 691/2011/EU rendelet I., II. és III. mellékletét az első továbbítási határidőtől számított két éven belül kell végrehajtani, hogy lehetővé váljon az izlandi nemzeti környezeti-gazdasági számlák további fejlődése.

               (4)

               Mivel Liechtenstein már mentességet kapott a nemzeti és regionális számlák európai rendszere alól a Közösségben a nemzeti és regionális számlák európai rendszeréről szóló, 1996. június 25-i 2223/96/EK tanácsi rendelet (4) alapján, Liechtensteint az európai környezeti-gazdasági számlákra vonatkozó kötelezettségek alól is mentesíteni kell.

               (5)

               Az Uniónak az EGT Vegyes Bizottságban képviselendő álláspontjának a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás XXI. mellékletének (Statisztika) javasolt módosításával kapcsolatosan képviselendő álláspontjának az e határozathoz mellékelt EGT vegyes bizottsági határozattervezeten kell alapulnia.
   2. cikk
   Ez a határozat elfogadásának napján lép hatályba.

      Kelt Luxembourgban, 2012. április 24-én.

            a Tanács részéről

            az elnök

         N. WAMMEN

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  HL L 192., 2011.7.22., 1. o.

      (4)  HL L 310., 1996.11.30., 1. o.

      TERVEZET
      AZ EGT VEGYES BIZOTTSÁG …/2012 HATÁROZATA
      (…)
      az Európai Gazdasági Térségről szóló megállapodás XXI. Mellékletének (Statisztika) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (1) (a továbbiakban: az EGT-megállapodás) és különösen annak 98. cikkére,
      mivel:

                  (1)

                  Az európai környezeti-gazdasági számlákról szóló, 2011. július 6-i 691/2011/EU európai parlamenti és tanácsi rendeletet (2) bele kell foglalni az EGT-megállapodásba.

                  (2)

                  Az EGT-megállapodás XXI. mellékletét ennek megfelelően módosítani kell,

            ELFOGADTA EZT A HATÁROZATOT:
      1. cikk
      Az EGT-megállapodás XXI. melléklete (Statisztika) a következő ponttal egészül ki:

                  „27c.

                     32011 R 0691: Az Európai Parlament és a Tanács 2011. július 6-i 691/2011/EU rendelete az európai környezeti-gazdasági számlákról (HL L 192., 2011.7.22., 1. o.).
                  A 691/2011/EU rendelet rendelkezései e megállapodás alkalmazásában a következő kiigazításokkal értendők:

                              a)

                              Izland tekintetében a 691/2011/EU rendelet I., II. és III. mellékletét az első továbbítási határidőtől számított 2 éven belül kell végrehajtani.

                              b)

                              A 691/2011/EU rendelet Liechtenstein esetében nem alkalmazandó.”.

            2. cikk
      A 691/2011/EU rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat …-án/-én lép hatályba, feltéve hogy az EGT Vegyes Bizottság az EGT-megállapodás 103. cikkének (1) bekezdésében előírt összes bejelentést megkapta (3).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L 1., 1994.1.3., 3. o.

         (2)  HL L 192., 2011.7.22., 1. o.

         (3)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Tanács 2006/477/KKBP határozata ( 2006. június 30. ) az Európai Unió és Macedónia Volt Jugoszláv Köztársaság közötti, Macedónia Volt Jugoszláv Köztársaságnak az Európai Unió boszniai és hercegovinai katonai válságkezelési műveletében (ALTHEA-művelet) történő részvételéről szóló megállapodás megkötéséről

text:
               11.7.2006

               HU

               Az Európai Unió Hivatalos Lapja

               L 188/9

         A TANÁCS 2006/477/KKBP HATÁROZATA
   (2006. június 30.)
   az Európai Unió és Macedónia Volt Jugoszláv Köztársaság közötti, Macedónia Volt Jugoszláv Köztársaságnak az Európai Unió boszniai és hercegovinai katonai válságkezelési műveletében (ALTHEA-művelet) történő részvételéről szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A Tanács 2004. július 12-én elfogadta az Európai Unió boszniai és hercegovinai katonai műveletéről szóló 2004/570/KKBP együttes fellépést (1).

               (2)

               Az együttes fellépés 11. cikke (3) bekezdésében foglaltaknak megfelelően a harmadik államok részvételére vonatkozó részletes szabályok a Szerződés 24. cikke szerint megállapodás tárgyát képezik.

               (3)

               A Tanács 2004. szeptember 13-i felhatalmazását követően az elnökség a főtitkár/főképviselő támogatásával tárgyalásokat folytatott az Európai Unió és Macedónia Volt Jugoszláv Köztársaság közötti, Macedónia Volt Jugoszláv Köztársaságnak az Európai Unió boszniai és hercegovinai katonai válságkezelési műveletében (ALTHEA-művelet) történő részvételéről szóló megállapodás megkötéséről.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Unió és Macedónia Volt Jugoszláv Köztársaság közötti, Macedónia Volt Jugoszláv Köztársaságnak az Európai Unió boszniai és hercegovinai katonai válságkezelési műveletében (ALTHEA-művelet) történő részvételéről szóló megállapodás az Európai Unió nevében jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Uniót jogilag kötelező aláírására jogosult személy(eke)t.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. június 30-án.

            a Tanács részéről

            az elnök

         U. PLASSNIK

      (1)  HL L 252., 2004.7.28., 10. o.
    ---documentbreak---

               11.7.2006

               HU

               Az Európai Unió Hivatalos Lapja

               L 188/10

         FORDÍTÁS
   MEGÁLLAPODÁS
   az Európai Unió és Macedónia Volt Jugoszláv Köztársaság között Macedónia Volt Jugoszláv Köztársaságnak az Európai Unió boszniai és hercegovinai katonai válságkezelési műveletében (ALTHEA-művelet) történő részvételéről
   AZ EURÓPAI UNIÓ (EU)
   egyrészről, és
   MACEDÓNIA VOLT JUGOSZLÁV KÖZTÁRSASÁG
   másrészről,
   a továbbiakban: a felek,
   FIGYELEMBE VÉVE:

               —

               az Európai Unió boszniai és hercegovinai katonai műveletéről szóló, 2004. július 12-i 2004/570/KKBP (1) együttes fellépésnek a Tanács általi elfogadását,

               —

               Macedónia Volt Jugoszláv Köztársaság felkérését az EU által vezetett műveletben való részvételre,

               —

               az EU műveleti parancsnok és az EU Katonai Bizottsága ajánlását a Macedónia Volt Jugoszláv Köztársaság haderőinek az EU által vezetett műveletben való részvételével kapcsolatos megállapodásra vonatkozóan,

               —

               az Európai Uniónak Bosznia és Hercegovinában folytatott katonai művelete tekintetében a hozzájáruló felek bizottsága létrehozásáról szóló, 2004. szeptember 29-i BiH/3/2004 politikai és biztonsági bizottsági határozatot (2),

               —

               a harmadik államoknak az Európai Unió boszniai és hercegovinai katonai műveletéhez történő hozzájárulása elfogadásáról szóló BiH/1/2004 határozat és az Európai Uniónak Bosznia és Hercegovinában folytatott katonai művelete tekintetében a hozzájáruló felek bizottsága létrehozásáról szóló BiH/3/2004 határozat módosításáról szóló, 2006. március 15-i BiH/8/2006 politikai és biztonsági bizottsági határozatot,

         A KÖVETKEZŐKBEN ÁLLAPODTAK MEG:
   1. cikk
   Részvétel a műveletben
   (1)   Macedónia Volt Jugoszláv Köztársaság e megállapodás rendelkezéseivel és bármely szükséges végrehajtási rendelkezéssel összhangban csatlakozik az Európai Unió boszniai és hercegovinai katonai műveletéről szóló, 2004. július 12-i 2004/570/KKBP együttes fellépéshez, valamint bármely olyan együttes fellépéshez vagy határozathoz, amelynek elfogadásával az Európai Unió Tanácsa az EU katonai válságkezelési művelet meghosszabbításáról határoz.
   (2)   Macedónia Volt Jugoszláv Köztársaságnak az EU katonai válságkezelési művelethez való hozzájárulása nem érinti az Európai Unió döntéshozatali autonómiáját.
   (3)   Macedónia Volt Jugoszláv Köztársaság biztosítja, hogy az EU katonai válságkezelési műveletben részt vevő hadereje és állománya a misszióját a következőkkel összhangban teljesíti:

               —

               a 2004/570/KKBP együttes fellépés és annak lehetséges további módosításai,

               —

               a műveleti terv,

               —

               végrehajtási intézkedések.

         (4)   A Macedónia Volt Jugoszláv Köztársaság által a művelethez biztosított haderő és állomány a megbízatását kizárólag az EU katonai válságkezelési művelet érdekeinek szem előtt tartásával végzi, és ezen érdekeknek megfelelő magatartást tanúsít.
   (5)   Macedónia Volt Jugoszláv Köztársaság bármely, a műveletben való részvételében bekövetkező változásról kellő időben tájékoztatja az EU műveleti parancsnokot.
   2. cikk
   Haderők jogállása
   (1)   A Macedónia Volt Jugoszláv Köztársaság részéről az EU katonai válságkezelési művelethez biztosított haderő és állomány jogállására az Európai Unió és a fogadó ország között elfogadott, a haderők jogállására vonatkozó rendelkezéseket kell – amennyiben van ilyen – alkalmazni.
   (2)   A Bosznia és Hercegovina területén kívül található parancsnokságokhoz vagy parancsnoki elemekhez biztosított haderők és állomány jogállására az érintett parancsnokságok és a parancsnoki elemek, valamint Macedónia Volt Jugoszláv Köztársaság közötti megállapodásokat kell alkalmazni.
   (3)   Az e cikk (1) bekezdésében említett, a haderők jogállásáról szóló rendelkezések sérelme nélkül Macedónia Volt Jugoszláv Köztársaság hatáskört gyakorol az EU katonai válságkezelési műveletben részt vevő haderejét és állományát illetően.
   (4)   Macedónia Volt Jugoszláv Köztársaság felel az EU katonai válságkezelési műveletben való részvétellel kapcsolatos bármely, a saját haderejének és állományának bármely tagjától érkező vagy vele kapcsolatos követelés kielégítéséért. Macedónia Volt Jugoszláv Köztársaság felel a hadereje és állománya bármely tagja ellen irányuló – különösen jogi vagy fegyelmi – eljárások megindításáért, saját törvényeivel és rendelkezéseivel összhangban.
   (5)   Macedónia Volt Jugoszláv Köztársaság vállalja, hogy e megállapodás aláírásakor nyilatkozatot tesz arra vonatkozóan, hogy az EU katonai válságkezelési műveletben részt vevő bármely állam elleni igényekről lemond.
   (6)   Az Európai Unió vállalja annak biztosítását, hogy ezen megállapodás aláírásakor a tagállamok nyilatkozatot tesznek az igényekről való lemondásra vonatkozólag Macedónia Volt Jugoszláv Köztársaságnak az EU katonai válságkezelési műveletben való részvételét illetően.
   3. cikk
   Minősített információ
   (1)   Macedónia Volt Jugoszláv Köztársaság megteszi a szükséges intézkedéseket annak biztosítása érdekében, hogy az EU minősített információ az Európai Unió Tanácsának a 2001. március 19-i 2001/264/EK tanácsi határozatban (3) foglalt biztonsági szabályainak és az illetékes hatóságok – ideértve az EU műveleti parancsnokot – által kibocsátott további iránymutatásoknak megfelelő védelemben részesüljön.
   (2)   Amennyiben az EU és Macedónia Volt Jugoszláv Köztársaság között megállapodás jön létre a minősített információ cseréjére vonatkozó biztonsági eljárásokat illetően, úgy a megállapodás rendelkezéseit az EU katonai válságkezelési művelettel összefüggésben is alkalmazni kell.
   4. cikk
   A parancsnoklás rendje
   (1)   Az EU katonai válságkezelési műveletben részt vevő haderő és állomány egésze teljes mértékben saját nemzeti hatóságának parancsnoksága alatt áll.
   (2)   A nemzeti hatóságok a haderejük és állományuk műveleti és harcászati parancsnokságát és/vagy ellenőrzését átruházzák az EU műveleti parancsnokra. Az EU műveleti parancsnok jogosult hatáskörét átruházni.
   (3)   Macedónia Volt Jugoszláv Köztársaságot a művelet napi irányításának terén ugyanolyan jogok illetik meg és ugyanolyan kötelezettségek terhelik, mint az Európai Uniónak a műveletben részt vevő tagállamait.
   (4)   Az EU műveleti parancsnok, a Macedónia Volt Jugoszláv Köztársasággal folytatott tárgyalásokat követően, bármikor kérheti Macedónia Volt Jugoszláv Köztársaság hozzájárulásának visszavonását.
   (5)   Macedónia Volt Jugoszláv Köztársaság saját nemzeti kontingensének az EU katonai válságkezelési műveletben való képviseletére katonai főképviselőt nevez ki. A katonai főképviselő konzultál az EU haderőparancsnokával a műveletet érintő valamennyi kérdésben, továbbá felel a kontingens fegyelméért.
   5. cikk
   Pénzügyi szempontok
   (1)   Macedónia Volt Jugoszláv Köztársaság viseli a műveletben való részvételével kapcsolatos valamennyi költséget, azon költségek kivételével, amelyek a megállapodás 1. cikke (1) bekezdésében említett jogi eszközök, valamint az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának létrehozásáról szóló, 2004. február 23-i 2004/197/KKBP tanácsi határozat (4) értelmében közös finanszírozásban részesülnek.
   (2)   A művelet végrehajtásának helyszínéül szolgáló állam(ok)ból származó természetes vagy jogi személyek halála, sérülése, vesztesége vagy kára esetén Macedónia Volt Jugoszláv Köztársaság – felelőssége megállapítása esetén – kártérítést fizet e megállapodás 2. cikke (1) bekezdésében említett, a haderők jogállására vonatkozó rendelkezésekben meghatározott feltételek szerint, amennyiben van ilyen.
   6. cikk
   A megállapodás végrehajtására vonatkozó rendelkezések
   Az e megállapodás végrehajtása során szükséges bármely technikai és igazgatási megállapodás az Európai Unió Tanácsa főtitkára/a közös kül- és biztonságpolitika főképviselője és Macedónia Volt Jugoszláv Köztársaság megfelelő hatóságai között jön létre.
   7. cikk
   A szerződéses kötelezettségek nem teljesítése
   Amennyiben az egyik fél nem teljesíti az előző cikkekben meghatározott kötelességeit, úgy a másik fél ezt a megállapodást egy hónappal korábban megküldött előzetes értesítéssel felmondhatja.
   8. cikk
   A jogviták rendezése
   Az e megállapodás értelmezésével vagy alkalmazásával kapcsolatos vitákat a felek egymás között diplomáciai úton rendezik.
   9. cikk
   Hatálybalépés
   (1)   Ez a megállapodás az azt követő első hónap első napján lép hatályba, amely során a felek kölcsönösen értesítik egymást a hatálybalépéshez szükséges belső eljárások befejezéséről.
   (2)   Ezt a megállapodást aláírása napjától kezdve ideiglenesen alkalmazni kell.
   (3)   Ez a megállapodás Macedónia Volt Jugoszláv Köztársaságnak a művelethez való hozzájárulása idejére marad hatályban.

      Kelt Brüsszelben, 2006. június 30-án, angol nyelven, négy példányban.

            az Európai Unió részéről

            Macedónia Volt Jugoszláv Köztársaság részéről

      (1)  HL L 252., 2004.7.28., 10. o.

      (2)  HL L 325., 2004.10.28., 64. o. A legutóbb a BiH/8/2006 határozattal (HL L 96., 2006.4.5., 14. o.) módosított határozat.

      (3)  HL L 101., 2001.4.11., 1. o. A 2005/952/EK határozattal (HL L 346., 2005.12.29., 18. o.) módosított határozat.

      (4)  HL L 63., 2004.2.28., 68. o. A legutóbb a 2005/68/KKBP határozattal (HL L 27., 2005.1.29., 59. o.) módosított határozat.
   A megállapodás 2. cikkének (5) és (6) bekezdésében említett
   NYILATKOZATOK
   Az EU-tagállamok nyilatkozata:
   „Az Európai Unió boszniai és hercegovinai katonai műveletről szóló, 2004. július 12-i 2004/570/KKBP EU együttes fellépést alkalmazó EU tagállamok, a belső jogrendjük által megengedett mértékben, lehetőség szerint igyekeznek lemondani Macedónia Volt Jugoszláv Köztársasággal szemben – állományuk tagjának sérülése, halála, vagy a tulajdonukat képező és az EU válságkezelési művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az állománynak Macedónia Volt Jugoszláv Köztársaságból származó tagja az EU válságkezelési művelettel kapcsolatos hivatali kötelessége teljesítése során okozta, kivéve a súlyos gondatlanság vagy szándékos kötelezettségszegés esetét,

               —

               vagy Macedónia Volt Jugoszláv Köztársaság tulajdonát képező vagyontárgy használata okozta, amennyiben a vagyontárgyat a művelettel kapcsolatban használták, kivéve az ezen vagyontárgyat használó EU válságkezelési művelet állománya Macedónia Volt Jugoszláv Köztársaságból származó tagjának súlyos gondatlansága vagy szándékos kötelezettségszegése esetét.”

         Macedónia Volt Jugoszláv Köztársaság nyilatkozata:
   „Az Európai Unió boszniai és hercegovinai katonai műveletről szóló, 2004. július 12-i 2004/570/KKBP EU együttes fellépést alkalmazó Macedónia Volt Jugoszláv Köztársaság, a belső jogrendje által megengedett mértékben, lehetőség szerint igyekszik lemondani az EU válságkezelési műveletben részt vevő bármely más állammal szemben – saját állománya tagjának sérülése, halála, vagy a saját tulajdonát képező és az EU válságkezelési művelet által használt bármely vagyontárgyat ért kár vagy veszteség kapcsán – felmerült igényekről, amennyiben az ilyen sérülést, halált, kárt vagy veszteséget:

               —

               az állomány tagja hivatali kötelessége teljesítése során, az EU válságkezelési művelettel kapcsolatban okozta, kivéve a súlyos gondatlanság vagy szándékos kötelezettségszegés esetét, vagy

               —

               bármely, az EU válságkezelési műveletben részt vevő államok tulajdonában lévő vagyontárgy használata okozta, amennyiben a vagyontárgyat a művelettel kapcsolatban használták, kivéve az ezen vagyontárgyat használó EU válságkezelési művelet állományának súlyos gondatlansága vagy szándékos kötelességszegése esetét.”


title: A Tanács (EU) 2015/1878 határozata (2015. október 8.) a Belga Királyságnak és a Lengyel Köztársaságnak a belvízi árufuvarozási szerződésről szóló Budapesti Egyezmény (CMNI) megerősítésére és az Osztrák Köztársaságnak ugyanazon egyezményhez való csatlakozásra történő felhatalmazásáról

text:
               21.10.2015

               HU

               Az Európai Unió Hivatalos Lapja

               L 276/1

         A TANÁCS (EU) 2015/1878 HATÁROZATA
   (2015. október 8.)
   a Belga Királyságnak és a Lengyel Köztársaságnak a belvízi árufuvarozási szerződésről szóló Budapesti Egyezmény (CMNI) megerősítésére és az Osztrák Köztársaságnak ugyanazon egyezményhez való csatlakozásra történő felhatalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 81. cikke (2) bekezdésére, összefüggésben a 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A belvízi árufuvarozási szerződésről szóló Budapesti Egyezmény (CMNI, a továbbiakban: a Budapesti Egyezmény vagy az Egyezmény) értékes eszköz az európai belvízi hajózás előmozdításához.

               (2)

               Az Unió kizárólagos külső hatáskörrel rendelkezik különösen a Budapesti Egyezmény 29. cikke vonatkozásában, amennyiben az említett cikkben foglalt rendelkezések kihatnak az 593/2008/EK európai parlamenti és tanácsi rendeletben (1) foglalt szabályokra.

               (3)

               A Budapesti Egyezményhez regionális gazdasági integrációs szervezetek nem csatlakozhatnak, így az Európai Unió sem. Ennek következtében az Unió nem válhat az Egyezmény szerződő felévé.

               (4)

               Ezért azon tagállamoknak, amelyek a Budapesti Egyezmény alkalmazási területéhez tartozó hajózható belvizekkel rendelkeznek, felhatalmazásra van szükségük az Egyezmény megerősítéséhez vagy az ahhoz való csatlakozáshoz.

               (5)

               A Belga Királyság, a Bolgár Köztársaság, a Cseh Köztársaság, a Németországi Szövetségi Köztársaság, a Francia Köztársaság, a Horvát Köztársaság, a Luxemburgi Nagyhercegség, Magyarország, a Holland Királyság, Románia és a Szlovák Köztársaság a Budapesti Egyezmény szerződő felei.

               (6)

               A Belga Királyság az 593/2008/EK rendelet elfogadását követően – mely által az Unió kizárólagos külső hatáskörre tett szert – megerősítette a Budapesti Egyezményt. A Tanácsnak a Belga Királyságot ezért utólag fel kell hatalmaznia az Egyezmény megerősítésére.

               (7)

               A Budapesti Egyezmény alkalmazási területéhez tartozó hajózható belvízi utakkal rendelkező Osztrák Köztársaság és Lengyel Köztársaság jelezte, hogy az Egyezmény részes felévé kíván válni.

               (8)

               A többi tagállam azt jelezte, hogy nem rendelkezik a Budapesti Egyezmény alkalmazási területéhez tartozó hajózható belvízi utakkal, ezért nem áll érdekében az Egyezmény megerősítése vagy az ahhoz való csatlakozás.

               (9)

               A Budapesti Egyezmény lehetőséget biztosít a szerződő államoknak arra, hogy az Egyezmény alkalmazási területe tekintetében nyilatkozatot tegyenek. Következésképpen az Osztrák Köztársaság és a Lengyel Köztársaság számára lehetőséget kell biztosítani, hogy az Egyezmény rendelkezéseivel összhangban megtegyék az általuk megfelelőnek és szükségesnek tartott nyilatkozatokat.

               (10)

               Az 593/2008/EK rendelet az Egyesült Királyságra és Írországra nézve kötelező, így részt vesznek e határozat elfogadásában és alkalmazásában.

               (11)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A Tanács felhatalmazza a Belga Királyságot és a Lengyel Köztársaságot, hogy megerősítsék a belvízi árufuvarozási szerződésről (CMNI) szóló Budapesti Egyezményt, valamint felhatalmazza az Osztrák Köztársaságot, hogy csatlakozzon ahhoz.
   Az Egyezmény szövegét csatolták e határozathoz.
   2. cikk
   Az Osztrák Köztársaság és a Lengyel Köztársaság megteszi azokat a megfelelő nyilatkozatokat, amelyekre a Budapesti Egyezmény rendelkezései lehetőséget biztosítanak.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   4. cikk
   Ennek a határozatnak a Belga Királyság, az Osztrák Köztársaság és a Lengyel Köztársaság a címzettje.

      Kelt Luxembourgban, 2015. október 8-án.

            a Tanács részéről

            az elnök

         J. ASSELBORN

      (1)  Az európai parlamenti és a Tanács 593/2008/EK rendelete (2008. június 17.) a szerződéses kötelezettségekre alkalmazandó jogról (Róma I.) (HL L 177., 2008.7.4., 6. o.).


title: A Tanács határozata ( 2014. október 28. ) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               1.11.2014

               HU

               Az Európai Unió Hivatalos Lapja

               C 387/1

         A TANÁCS HATÁROZATA
   (2014. október 28.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   (2014/C 387/01)
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel az észt kormány által benyújtott jelölésre,
   mivel:

               (1)

               A Tanács a 2012. július 16-i határozatával (2) a 2012. szeptember 18. és 2015. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               Kalle TOOM lemondását követően a központ igazgatótanácsában a kormányképviselők kategóriájába tartozó egyik észtországi tag helye megüresedett.

               (3)

               A hivatali idő fennmaradó részére, azaz 2015. szeptember 17-ig ki kell nevezni a fent említett központ igazgatótanácsának új tagjait,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2015. szeptember 17-ig a következő személyt nevezi ki az Európai Szakképzés-fejlesztési Központ igazgatótanácsának tagjává:
   KORMÁNYKÉPVISELŐK:

               ÉSZTORSZÁG

               Rita SIILIVASK

      Kelt Luxembourgban, 2014. október 28-án.

            a Tanács részéről

            az elnök

         G. L. GALLETTI

      (1)  HL L 39., 1975.2.13., 1. o.

      (2)  HL C 228., 2012.7.31., 3. o.


title: 2013/590/EU: Az Európai Parlament határozata ( 2013. április 17. ) az Európai Hálózat- és Információbiztonsági Ügynökség 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/272

      AZ EURÓPAI PARLAMENT HATÁROZATA

   (2013. április 17.)
   az Európai Hálózat- és Információbiztonsági Ügynökség 2011-es pénzügyi évre szóló költségvetésének végrehajtására vonatkozó mentesítésről
   (2013/590/EU)
   AZ EURÓPAI PARLAMENT,

               —

               tekintettel az Európai Hálózat- és Információbiztonsági Ügynökség 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Hálózat- és Információbiztonsági Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (4) és különösen annak 17. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0100/2013),

               1.

               mentesítést ad az Európai Hálózat- és Információbiztonsági Ügynökség ügyvezető igazgatója számára az ügynökség 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Hálózat- és Információbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 135. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 77., 2004.3.13., 1. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Hálózat- és Információbiztonsági Ügynökség 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Hálózat- és Információbiztonsági Ügynökség 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Hálózat- és Információbiztonsági Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7-0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Hálózat- és Információbiztonsági Ügynökség létrehozásáról szóló, 2004. március 10-i 460/2004/EK európai parlamenti és tanácsi rendeletre (4) és különösen annak 17. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére (A7-0100/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy a 2011-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel 2012. május 10-én a Parlament megadta a mentesítést az Európai Hálózat- és Információbiztonsági Ügynökség (a továbbiakban: az ügynökség) ügyvezető igazgatójának az ügynökség 2010-es pénzügyi évre szóló költségvetésének végrehajtására vonatkozóan (6), és a mentesítést kísérő állásfoglalásban a Parlament többek között:

                              —

                              aggodalmának adott hangot amiatt, hogy a Számvevőszék az ügynökség teljes költségvetésének 19 %-át kitevő előirányzatok átviteléről számolt be,

                              —

                              sürgette az ügynökséget, hogy:

                              —

                              vezessen be teljes körű leltárt, és biztosítsa a könyvelési adatok helyességét,

                              —

                              javítsa a becslések átláthatóságát, és tegye egyértelművé, hogy ki viseli a felelősséget,

                              —

                              erősítse meg közbeszerzési engedélyezését a finanszírozásról szóló döntés és a munkaprogram szintjén,

                              —

                              biztosítsa, hogy a kivételek éves tevékenységi jelentésben való közzététele átfogó módon történjen,

                              —

                              biztosítsa a lehetséges szabálytalanságok megfelelő nyomon követését,

                              —

                              fejlessze az utólagos ellenőrzéseket, és készítsen róluk jelentést;

                  C.

                  mivel az ügynökség 2011. évi teljes költségvetése 8 102 921 EUR volt, ami 0,003 %-kal alacsonyabb, mint a 2010-es költségvetés (8 133 188 EUR); mivel az ügynökség költségvetéséhez való kezdeti uniós hozzájárulás 2011-ben 7 931 858 EUR-t tett ki (7), szemben a 2010-es 7 928 200 EUR-val;

         Költségvetési és pénzgazdálkodás

                  1.

                  emlékeztet rá, hogy az Unió kezdeti hozzájárulása 2011-ben 7 931 858 EUR-t tett ki; nyugtázza, hogy az előző évhez képest javult a költségvetés végrehajtása;

                  2.

                  az éves beszámoló alapján tudomásul veszi, hogy 2011-ben az ügynökség kezdeti költségvetése 7 931 858 EUR-t tett ki; ugyanakkor megjegyzi, hogy az igazgatóság módosította a költségvetést, hogy az tükrözze az Európai Szabadkereskedelmi Társulás országaitól származó 171 063 EUR-s hozzájárulást;

                  3.

                  az éves beszámoló alapján megállapítja, hogy a 2010-es 99,95 %-os aránnyal szemben az előirányzatok 100 %-át lekötötték, míg a kifizetések a kezelt összes előirányzat 85,82 %-át érték el a 2010-es 75,46 %-hoz képest;

         Előirányzatok átvitele

                  4.

                  az éves beszámoló alapján megállapítja, hogy a 2011 végéig szerződéssel lekötött, de még ki nem fizetett kötelezettségvállalási előirányzatokból 1 166 895 EUR összeget vittek át 2012-re; továbbá megállapítja, hogy az átvitt törölt előirányzatok (azaz a 2010-ről átvitt és 2011-ben ki nem fizetett előirányzatok) teljes összege 2011-ben 130 133 EUR-t tesz ki;

                  5.

                  aggodalmát fejezi ki amiatt, hogy a Számvevőszék ismételten arról számolt be, hogy az átvitelek 33 %-a az ügynökség operatív költségvetéséből származott (III. cím); aggodalmát fejezi ki amiatt, hogy ez a helyzet az ügynökség III. címből fedezett tevékenységeinek késedelmes megvalósulására utal, és ellentétben áll az évenkéntiség költségvetési alapelvével; ezért újból felhívja az ügynökséget, hogy tájékoztassa a mentesítésért felelős hatóságot az e hiányosság kezelésére tett lépéseiről; továbbá nyugtázza, hogy a helyzet az előző évhez képest (52 %) javult;

                  6.

                  emlékeztet rá, hogy a Számvevőszék arról számolt be, hogy az átvitelek 34 %-a az ügynökség igazgatási költségvetéséből származott (II. cím); megjegyzi, hogy ez a helyzet ellentétben áll az évenkéntiség költségvetési elvével; ezért újból felhívja az ügynökséget, hogy tájékoztassa a mentesítésért felelős hatóságot az e hiányosság kezelésére tett lépéseiről;

         Közbeszerzési eljárások

                  7.

                  a Számvevőszék jelentése alapján tudomásul veszi, hogy az ügynökségnek jobban kell dokumentálnia a tárgyi eszközöket, mivel a tárgyi eszközök beszerzésének nyilvántartása számlák szerint, nem pedig tételek szerint történik; sürgeti az ügynökséget, hogy tájékoztassa a mentesítésért felelős hatóságot az e hiányosság kezelésére tett lépéseiről;

         Munkaerő-felvételi eljárások

                  8.

                  megállapítja, hogy nem történtek megfelelő lépések a munkaerő-felvételi eljárások 2010-es számvevőszéki jelentésben említett hiányzó átláthatóságának orvoslására, és hogy a Számvevőszék jelentésében ismét leszögezte, hogy az ügynökségnek tökéletesítenie kell ezen eljárások átláthatóságát; felhívja az ügynökséget, hogy tájékoztassa a mentesítésért felelős hatóságot az e hiányosság kezelésére tett lépéseiről; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  9.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i állásfoglalására (8).

         (1)  HL C 388., 2012.12.15., 135. o.

         (2)  HL L 248.,2002.9.16., 1. o.

         (3)  HL L 298., 2012.10.26., 1. o.

         (4)  HL L 77., 2004.3.13., 1. o.

         (5)  HL L 357., 2002.12.31., 72. o.

         (6)  HL L 286., 2012.10.17., 221. o.

         (7)  A 2011-es pénzügyi évre vonatkozó éves beszámoló, 20. o.

         (8)  Elfogadott szövegek, P7_TA(2013)0134 (lásd e Hivatalos Lap 374. oldalát).